शीर्षक: सचिन पायलट यांनी वेगळा पक्ष काढणं किती फायदेशीर ठरेल?\nवरील काल्पनिक लेखाचे शीर्षक दिल्यास, लेखाची कल्पना करा.\n
सचिन पायलट

जाणकारांच्या मते आता पायलट यांच्यासमोर फारच थोडे पर्याय शिल्लक आहेत. प्रादेशिक पक्ष काढून ते वाटचाल करू शकतात का?

दरम्यान मी भाजपमध्ये जाणार नाही, असं सचिन पायलट यांनी स्पष्ट केलं आहे. एएनआय या वृत्तसंस्थेशी बोलताना त्यांनी हे स्पष्टीकरण दिलं आहे.  

Twitter पोस्ट समाप्त, 1

मात्र राजकीय भाष्यकारांच्या मते राजस्थानमध्ये काँग्रेस आणि भाजप सोडून तिसऱ्या पक्षाला मतदारांचा पाठिंबा मिळत नाही. काही लोकांच्या मते पायलट यांच्यासाठी आता भाजप हाच पर्याय आहे. मात्र त्यांनी भाजपमध्ये प्रवेश केला तर त्या पक्षातली समीकरणंही उलटसुलट होऊन जातील. 

पायलट काँग्रेसमधील आपल्या समर्थकांना घेऊन दिल्लीला गेले तेव्हा राजस्थान काँग्रेसमधले गटतट स्पष्ट झाले. पायलट यांनी दिल्लीत जाऊन बंड जाहीर केलं. त्यांचे समर्थक मुख्यमंत्री अशोक गेहलोत यांना मुख्यमंत्रिपदावरून हटवण्याची मागणी करत होते. 

मात्र काँग्रेस नेतृत्वाने पायलट समर्थकांची मागणी मान्य केली नाही. राजस्थानात सत्तेत असलेल्या काँग्रेसने या कोंडीतून मार्ग काढायचा प्रयत्न केला. 

मात्र त्यात त्यांना यश मिळालं नाही. काँग्रेसने मंगळवारी आक्रमक पवित्रा घेत पायलट यांना सर्व जबाबदाऱ्यांमधून बाजूला केलं. 

बिकट वाट

पायलट यांच्याबरोबरीने रमेश मीणा आणि विश्वेंद्र सिंह या दोन मंत्र्यांनाही डच्चू देण्यात आला आहे. जयपूरमधील सत्तासंघर्ष जवळून पाहणारे पत्रकार अवधेश अकोदिया सांगतात की, 

"पायलट यांच्यासमोरची वाट बिकट आहे. त्यांनी भाजपमध्ये प्रवेश केला तरी तिथे त्यांना स्वीकारलं जाईल का हा प्रश्न आहे."

पायलट यांनी गेहलोत सरकार उलथवून टाकलं तर भाजपसाठी त्यांची उपयुक्तता आहे.  पायलट समर्थक राजस्थानमध्ये तिसरी आघाडी तयार करण्याच्या प्रयत्नात आहेत. मात्र प्राध्यापक संजय लोढा यांच्या मते राजस्थानमध्ये तिसऱ्या आघाडीचा प्रयत्न कधीच यशस्वी झालेला नाही. 

लोढा यांच्या मते "पायलट यांना भाजपमध्ये प्रवेश करण्यावाचून गत्यंतर नाही. प्रादेशिक पक्ष स्थापन करणं सोपं नाही. पायलट यांनी भाजपमध्ये प्रवेश केला तर तिथल्या ज्येष्ठश्रेष्ठ नेत्यांबरोबर ते ताळमेळ साधून काम करू शकतील का? हा सगळ्यात मोठा प्रश्न आहे." 

राजस्थानमधील भाजपचे वरिष्ठ नेते आणि विरोधी पक्ष नेता गुलाब चंद कटारिया यांनी बीबीसीला सांगितलं, "पायलट यांच्या भाजप प्रवेशाबाबत चर्चा झालेली नाही. सचिन पायलट यांच्यासंदर्भात चर्चा व्हायची असेल तर...